b'\n_START_ARTICLE_\nSan Carlos Lake\n_START_PARAGRAPH_\nSan Carlos Lake er en kunstig innsj\xc3\xb8 i San Carlos-reservatet i Gila County og Graham County i delstaten Arizona, USA. Den er en av \xc3\xa5tte innsj\xc3\xb8er som er omringet av \xc3\xb8rken og demmet opp av demninger i fjellene omkring Phoenix. Innsj\xc3\xb8en ligger p\xc3\xa5 foten av de steinete og kaktusbevoksede fjellene Gila Mountains, Mescal Mountains og Santa Teresa Mountains._NEWLINE_San Carlos Lake ble dannet av Coolidge-demningen, som ble bygget ferdig i 1928 og innviet i 1930. Demningen og reservoaret er plassert p\xc3\xa5 Gila River \xe2\x80\x93 den st\xc3\xb8rste elven i S\xc3\xb8r-Arizona, og som springer ut i fjellene Mogollon Mountains i det vestlige/sentrale New Mexico.'